### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Alle skal have mulighed for at blive en del af inkluderende fællesskaber, uanset geografisk afstand, fysisk og mental sundhed, m.v. I dag er dette dog ikke muligt for flere af vores handicappede borgere, der eksempelvis sidder i kørestol eller har gangbesvær. Disse borgere har ikke den samme mobilitet som den typiske borger og er langt mere afhængige af hjælp fra det offentlige, hvis de skal komme ud af deres hjem og leve et aktivt liv.

I dag er det muligt at bestille handicapkørsel til 125 enkeltture årligt, hvoraf 104 er i hele Region Midtjylland og 21 kun er i [adresse]. Det betyder, at man som handicappet borger, der ikke bor centralt i [adresse] by, har mulighed for at komme ud af hjemmet 62,5 dage om året. Disse dage skal dog også dække ture til læge, sygehus, m.fl. og efterlader ikke meget råderum til socialt liv og deltagelse i et fællesskab. Det Konservative Folkeparti mener, at dette kan gøres bedre. Til at starte med foreslås det, at [adresse] tager kontakt til Region Midtjylland og drøfter, hvordan antallet af ture kan fordobles og dækkes økonomisk.

Forslag

Det foreslås derfor, at:

1) [adresse] indgår dialog med Region Midtjylland med henblik på at få hævetantallet af køreture for handicappede, fra 125 årligt til 250 årligt. Den konkrete model og fordeling af finansieringen fremlægges til byrådet inden Budget 2024 forhandles.

Finansiering

Forslaget finansieres først i Budget 2024, når den konkrete model og udgift kendes.

På vegne af byrådsgruppen for Det Konservative Folkeparti.

Bøje Andresen